Midpoint (ընկերություն)

**«Միդփոյնթ»** (Midpoint Holdings Ltd), անհատ և կորպորատիվ հաճախորդներին միջազգային վճարումներ և *Peer-to-peer* արտարժույթի փոխանակման ծառայություններ մատուցող ընկերություն, որի գլխավոր գրասենյակը գտնվում է Բրիտանիայում, և արժեքորոշվում է Տորոնտոյի և Ֆրանկֆուրտի արժեթղթերի բորսաներումː 

*Midpoint*-ը  *peer-to-peer* միջազգային արտարժույթի համապատասխանեցման առաջին հարթակն է աշխարհումː Ընկերության արտոնագրված համապատասխանեցման տեխնոլոգիան դարձել է հավասարը հավասարի` *peer-to-peer* հայեցակարգի առաջին կիրառումը սփոթ ֆորեքս արտարժույթի արտաբորսային շուկայումː

## Գործողություններ
Midpoint-ի peer-to-peer համակարգը ուղղակիորեն կապում է բիզնեսներին և անհատներին, որոնք ունեն փոխհատուցվող արժութային պահանջներ, ինչի արդյունքում բոլոր գործարքներից վերանում է «սփրեդ կամ մարժա» բաղադրիչըː 

Այդպիսով օգտատերերը խուսափում են առաջարկ-գնման սփրեդի արժեքից, որը գանձվում է ավանդական բանկերի և բրոքերների կողմից և հաճախ կազմում է 2%-5% և փոխարենը օգտագործում է իրական ժամանակի միջբանկային շուկայի փոխարժեքի միջինը։ 

Իր ծառայությունների համար ընկերությունը գանձում է մեկ ֆիքսված վճար՝ կախված գործարքի գումարիցː Արտարժույթի փոխարժեքը սահմանվում է արժույթի համապատասխանեցման պահին, և օգտագործվող փոխարժեքը գերակշռող միջբանկային փոխարժեքի միջնակետն է։ Տեխնոլոգիան վերացնում է մարկետմեյքերի կողմից պարտադրվող սպրեդը և միջնորդի կամ բրոքերի անհրաժեշտությունըː 

Այս մեխանիզմն օգնում է կանխել փոքր չափի գործարքների նկատմամբ խտրականությունը, քանի որ բոլոր օգտատերերը գործարքի պահին ստանում են նույն միջբանկային միջին փոխարժեքըː Չնայած իր անվանակարգին, peer-to-peer արտարժույթի փոխանակումը չպետք է շփոթել P2P կրիպտոարժույթների, թվային կամ այլընտրանքային «արժույթների» հետ, ինչպիսին է բիթքոյնը, որոնք հիմնված են ապակենտրոնացված հանրային գրանցամատյանների և բլոկչեյն կրիպտոգրաֆիայի վրա որպես փոխանակման միջոցː

## Պատմություն
Արտարժույթի փոխանակման մեջ *peer-to-peer* հայեցակարգի կիրառումը սկսվել է 1999 թվականին TMX, երբ Մարկ Վան Ռունը դիմել է «Կողմերի և հակառակ կողմի փոխանակման համար համակարգչային համապատասխանեցման համակարգ» ԱՄՆ արտոնագրի համար։ Թեև *peer-to-pee*r գործարքների հայեցակարգն ինքնին նորարարական չէր, դրա կիրառումը արտարժույթային գործարքներում (որը հանգեցրեց բազմարժութային զիջման գործընթացի, որը բավարարում է արժույթի փոխհատուցման կարիքները), հեղափոխական էր, քանի որ այն խթանում էր արտարժույթի արդար և թափանցիկ հասանելիությունը՝ նվազեցնելով անարդյունավետությունը և «բանկային սփրեդները»ː Այս համակարգը հիմք է հանդիսանում *Midpoint Holdings Ltd*-ի *peer-to-peer* արժույթի փոխանակման ծառայության համարː Նմանատիպ դրամական փոխանցումների ծառայություն մատուցող այլ ընկերություններից են՝ *CurrencyFair-ը*, որը հիմնադրվել է 2010 թվականի ապրիլին Ավստրալիայում, *Wise-ը,* որը սկսել է գործել 2011 թվականին, *Kantox*-ը, որը նույնպես հիմնադրվել է 2011 թվականին և *PeerFX*-ը, որը գործարկվել է 2010 թվականինː

## Տեխնոլոգիա
Midpoint-ի արտոնագրված մեխանիզմը փոխադարձ հիմունքներով համադրում է արժութային զույգերի պատվերները՝ օգտագործելով ինտերնետի *peer-to-peer* հնարավորություններըː Ավելի պարզ ասած, եթե Մեծ Բրիտանիայում գտնվող օգտատեր A-ն ցանկանում է ԱՄՆ դոլար գնել ֆունտով, իսկ ԱՄՆ-ում գտնվող օգտատեր B-ն ցանկանում է ֆունտ գնել դոլարով, երկու պատվերներն էլ համընկնում են գործող միջբանկային փոխարժեքի միջնակետումː 

Նույն սկզբունքը վերաբերում է ավելի բարդ միջավայրին, որտեղ ներգրավված են մեկից ավելի կողմեր և հակառակ կողմի զույգեր։ Եռակողմ խմբային կամ նույնիսկ ավելի մեծաթիվ մասնակիցներով պատվերների համար դիտարկենք օրինակ, որտեղ օգտատեր X-ը ցանկանում է գնել ԱՄՆ դոլար ֆունտով, օգտատեր Y-ը՝ ֆունտ շվեյցարական ֆրանկով, իսկ օգտատեր Z-ը՝ շվեյցարական ֆրանկ դոլարով։ Midpoint-ի արտոնագրված տեխնոլոգիան իրականացնում է բազմակողմանի նեթինգ բոլոր երեք գործարքների համար՝ գործող միջբանկային շուկայի գերակշռող միջին փոխարժեքներով, վերացնելով արտարժութային միջնորդի անհրաժեշտությունըː

Քանի որ համապատասխանեցման համակարգը հիմնված է ինտերնետի միջոցով համապատասխանեցման պատվերների վրա, Midpoint-ի տեխնոլոգիան վերացնում է իր օգտատերերի համար հակառակ կողմի ռիսկերը, քանի որ միջոցները պահվում են առանձնացված տրաստ հաշիվներումː Ընկերությունը լիազորված է և կարգավորվում է Մեծ Բրիտանիայի Ֆինանսական վարքագծի մարմնի կողմից որպես վճարային հաստատությունː

## Վերջին զարգացումներ
2014 թվականի մայիսին Midpoint-ը հայտարարեց իր *peer-to-peer* համապատասխանեցման համակարգում երեք նոր արժույթների՝ դանիական կրոնայի, նորվեգական կրոնայի և շվեդական կրոնայի ավելացման մասինː Վեց ամիս անց ընկերությունը ավելացրել է Միացյալ Արաբական Էմիրությունների դիրհամը, Հոնկոնգի դոլարը և լեհական զլոտինː  

2015 թվականի հունվարին ընկերությունը ներառվել է քրոսլիսթինգի մեջ և սկսել է առևտուր անել Ֆրանկֆուրտի ֆոնդային բորսայում՝ «8MH» առևտրային խորհրդանիշովː Ընկերությունը հայտարարել է 620,000 դոլարի չափով մասնավոր տեղաբաշխման մասին, որը փակվել է 2015 թվականի հունվարինː  2015 թվականի ապրիլին Midpoint-ը իր *peer-to-peer* փոխանակման հարթակում ավելացրել է ճապոնական իենը, սինգապուրյան դոլարը, թաիլանդական բատը և թուրքական լիրան։ Այս չորս նոր արժույթների թողարկումով առաջարկող արժույթների ընդհանուր թիվը հասցվել է 23-իː

## Տես նաև
* Մանիկորպ

## Նշումներ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Արտարժույթի շուկա